Sumerský kráľovský zoznam

Sumerský kráľovský zoznam je staroveký text v sumerčine, ktorý podáva zoznam významných vládcov miest (južnej) Mezopotámie od vtedy, keď „kráľovstvo zostúpilo z nebies“ v meste Eridu, až do roku 1794 pred Kr.(stredná chronológia).

V prípade mnohých mien v 3. tisícročí pred Kr. je jediným zachovaným zdrojom, kde sa tieto mená uvádzajú. Inde doložené sú len mnohé postavy počnúc prvou uruckou dynastiou a predtým prakticky len Gilgameš a Akka (Epos o Gilgamešovi, epos Gilgameš a Akka).

Uvádza meno, filiáciu, počet rokov vlády panovníka a v niektorých prípadoch aj titul, či pôvodné povolanie alebo významný čin panovníka. Podľa zoznamu sa sídlo kráľa postupne presúvalo takto Eridu – Bad-tibira – Larak – Sippar – Šuruppak – (Veľká potopa) – Kiš – Uruk – Ur – Avan – Kiš -….. Tak na úplnom začiatku, ako aj po Veľkej potope sa text začína konštatovaním, že „kráľovstvo“ "zostúpilo" z neba (na začiatku do Eridu, po potope do Kišu).

Neskôr, prakticky podľa tohto vzoru, vznikli aj Babylonský kráľovský zoznam a Asýrsky kráľovský zoznam. Sumeri verili, že kráľovský zoznam pochádza od bohov.

Podľa súčasných názorov sú v týchto zoznamoch premiešané historické postavy, legendárne postavy, mytologické či polomytologické postavy, pri ktorých často nie je možné určiť nielen poradie panovníkov, ale aj celých dynastií. Pri niektorých panovníkoch nemožno povedať, či ide o panovníkov, ktorí boli reálni a až neskôr sa ich skutky staly legendárnymi. Časové určenie niektorých dynastií je nemožné, pri niektorých ho možno približne určiť, neskôr to ide relatívne presne, pretože sa zachovala korešpondencia s inými datovateľnými panovníkmi.

Problémom sumerských zoznamov je, že Sumeri nemali letopočet, datovali iba podľa rokov vlády panovníka (v tom a tom roku vlády toho a toho), to samozrejme vedie k nejasnostiam okolo datovania. Ďalším problémom je vynechávanie niektorých doložených vládcov (nápisy, hroby, nálezy osobných predmetov, atp.). Úplne chýbajú panovníci Lagaša.

Tieto zoznamy dobytím mesta prešli z dobytého mesta do víťazného mesta, tým mohlo dôjsť, vzhľadom na centrálne zostavovanie, k sčítaniu dĺžky vlády v jednotlivých mestách, čo by vysvetľovalo dlhú dobu vlády niektorých panovníkov (okrem nerealistických predstáv o počiatočných dynastiách). Ďalej pravdepodobne dochádzalo k splynutiu jednotlivých vládcov v rámci dynastií.

V zozname je jediná žena a to v III. kišskej dynastii – Kubaba.

Jednotlivé dynastie

Predpotopná dynastia 
Potom ako kráľovstvo zostúpilo z neba, bolo kráľovstvo v Eridu

 Alulim, vládol v Eridu 28 800 rokov
 Alalgar (Alagar), vládol v Eridu 36 000 rokov
 Enmenluana (Enmeenluanna), vládol v Bad-tibira 43 200 rokov
 Enmengalana (Enmeengalanna), vládol v Bad-tibira 28 800 rokov
 Dumuzi, pastier, vládol v Bad-tibira 36 000 rokov
 Ensipadzidana (Ensibziana), vládol v Laraku 28 800 rokov
 Enmedurana (Enmeenduranna), vládol v Sipparu 21 000 rokov
 Ubartutu (Ubaratutu), vládol v Šurappaku 18 600 rokov

Celkovo: 8 kráľov v piatich mestách 241 200 rokov, po smrti Ubaratutua prišla potopa. (Tento súčet, ktorý je uvedený za každou dynastiou, vytvorili Sumeri)

Potom ako potopa zničila svet, kráľovstvo zostúpilo z neba, a bolo prenesené do Kišu.

I. kišská dynastia 
V tejto dynastii sa vek vládcov radikálne znižuje, ale stále sa drží na nerealistickej úrovni

 Gaur, vládol v Kiši 1 200 rokov
 Gulla-Nidaba-annapad, 960 rokov
 Palakinatim (Palalinatim), 900 rokov
 Nanginšlišma, dĺžka jeho vlády je neznáma
 Bachina, dĺžka jeho vlády je neznáma
 Buanun, dĺžka jeho vlády je neznáma
 Kalibum, 340 rokov
 Galumum, 840 rokov
 Zukakip, 900 rokov
 Atab, 600 rokov
 Mašda, 840 rokov
 Arpurim, 720 rokov
 Etana, pastier, 1 500 rokov
 Balich, 400 rokov
 Enmenuana (Enmenuanna, Enmenunna), 660 rokov
 Melamkiš, 900 rokov
 Baršalnunna, 1 200 rokov
 Meszamuk, 140 rokov
 Tizkar, 306 rokov
 Ilku, 900 rokov
 Itasadum, 1200 rokov
 Mebaragesi (Enmenbarag (g) esi), 900 rokov
 Akka (Aka, Agga), 625 rokov

Potom vládlo 23 kráľov 24 510 rokov, 3 mesiace, 3 1/2 dňa. Mesto Kiš bolo zmetené zbraňou a kráľovstvo prešlo do Eany (Eana je v Uruku)

I. urucká dynastia 

 Meskianggašer (Meskiagašer), vládol v Uruku 325 rokov, syn boha slnka, potom odišiel do mora
 Enmerkar, 420 rokov
 Lugalbanda, pastier, 1 200 rokov, nie je historicky doložený, ale existujú dôvody domnievať sa, že ide o reálnu postavu, býva považovaný za otca Gigameša (nie je pravda) a syna Enmenkara.
 Dumuzi rybár, 100 rokov, v niektorých ojedinelých prípadoch, nie je uvádzaný vôbec, nie je historicky doložený. 
 Gilgameš (asi Bilga-meš), 126 rokov, s veľkou pravdepodobnosťou ide o historickú postavu Gilgameša
 Urnungal (Ur-nungal, Ur-lugal), 30 rokov, nie je historicky doložený, ale podľa niektorých teórií ide o reálnu postavu.
 Udulkalamma, 15 rokov
 Labašer, 9 rokov
 Ennunnadaranna, 8 rokov
 Mešede, 36 rokov
 Melamanna, 6 rokov
 Lugalkidul, 30 rokov

Celkovo 12 kráľov 2 310 rokov

Potom bol Uruk porazený a kráľovstvo prešlo do Uru

I. urská dynastia 

 Mesanepada (Mesannipadda), vládol v Ure 80 rokov
 Aannipadda (? rokov)
 Meskiangnuna (Meskiagnunna, Meskiagnannar), 36 rokov
 Elulu, 25 rokov
 Balulu, 36 rokov

Celkovo 4 králi 177 rokov (kráľov malo byť 5)

Potom bol Ur porazený a kráľovstvo prešlo do Avanu

Avanská dynastia 

V tejto dynastii podľa týchto zoznamov vládli 3 králi 356 rokov, ich mená nie sú známe.

Potom bol Avan porazený a kráľovstvo prešlo do Kišu

II. kišská dynastia 

 asi Susuda, vládol v Kiši asi 201 rokov
 Dadasig, asi 81 (?) rokov
 Mamagal, asi 360 rokov
 Kalbum, asi 132 rokov
 Tuge, asi 360 rokov
 Menumna, asi 180 rokov
 Lugalmu, asi 420 rokov, niekedy sa udáva opačné poradie s Iberiom
 asi Iberia, asi 290 rokov, niekedy sa udáva opačné poradie s Lugalmuom

Celkovo 8 kráľov 3195 rokov. Celkový súčet nesedí a dáva dohromady iba 2024 rokov, chyba vznikla pri súčte a zaokrúhľovaní pri prvom kráľovi, častým riešením tejto chyby je udávať najneistejšie prepisy (Dadasig a Susuda) bez rokov.
 
Patom bol Kiš porazený a kráľovstvo prešlo do Chamazi

Chamazijská dynastia (Hamazijská dynastia) 
 Chadaniš (Hadaniš) vládol v Chamazi 360 rokov

Patom bolo Chamazi porazené a kráľovstvo prešlo do Uruku

II. urucká dynastia 

 Enšakanšana, vládol v Uruku 60 rokov
 Lugalure, 120 rokov
 Argandea, 7 rokov
 
Celkovo 3 králi 187 rokov
 
Potom bol Uruk porazený a kráľovstvo prešlo do Uru

II. urská dynastia 

 Lugalkinišedudu, vládol v Ure, dĺžka jeho vlády je neznáma
 Lugalkisalsi, dĺžka jeho vlády je neznáma
 (?), meno neznáme, pravdepodobne 2 roky
 Kakug, dĺžka jeho vlády je neznáma

Celkovo 4 králi 116 rokov

Potom bol Ur porazený a kráľovstvo prešlo do Adabu

Adabská dynastia 

 Lugalanemun (n) du vládol v Adabe 90 rokov

Potom bol Adab porazený a kráľovstvo prešlo do Mari

Marijská dynastia 
Prepis všetkých mien v tejto dynastii je neistý a je možné sa stretnúť aj s inými variantmi mien

 Ilšu, vládol v Mari 30 rokov
 Anba, 17 rokov
 Bazi, 30 rokov
 Zizi, 20 rokov
 ?-bi-mušmaš, 30 rokov
 Šarrumiter, 9 rokov

Celkovo 6 kráľov 136 rokov

Potom bolo Mari porazené a kráľovstvo prešlo do Kišu

III. kišská dynastia 

 Kubaba (Baba-ellit), krčmárka, ide o jedinú ženu v týchto zoznamoch a vládla v Kiši 100 rokov

Potom bol Kiš porazený a kráľovstvo prešlo do Akšaku

Akšacká dynastia 

 Unzi, vládol v Akšaku 30 rokov
 Undalulu, 6 rokov
 Urur, 6 rokov
 Puzur-Nirah, 20 rokov
 Išu-Il, 24 rokov
 Išu-Il, 24 rokov
 Šu-Sín (Šúsin), 7 rokov

Celkovo 7 kráľov 117 rokov

Potom bol Akšak porazený a kráľovstvo prešlo do Kišu

IV. kišská dynastia 

 Puzur-Sin, vládol v Kiši 25 rokov
 Ur-Zababa, 400 rokov
 Zimudar, 30 rokov
 Ussi-Vatar, 7 rokov
 Eštar-Muti, 11 rokov
 Išme-Šamaš, 11 rokov
 Šu-ilíšu, 15 rokov
 Nannija, klenotník, 7 rokov

Celkovo 8 kráľov 506 rokov

Potom bol Kiš porazený a kráľovstvo prešlo do Uruku

III. urucká dynastia 

 Lugalzagezi vládol v Uruku 25 rokov, potom sa Sumer dostal pod nadvládu Akkadu

Akkadská ríša 
::Pozri aj Zoznam vládcov Akkadu
 Sargon Akkadský, 56 rokov [v skutočnosti 2 340 – 2 284 pred Kr. stredná chronológia]
 Rimuš, 9 rokov
 Maništušu, 15 rokov
 Narám-Sín, 56 rokov
 Šar-kali-šarrí, 25 rokov
Nasleduje lakonické vyjadrenie bezvládia: Kto bol kráľom? Kto nebol kráľom?
 Irgigi, Imi, Nanum, Ilulu: vládli len 3 roky
 Dudu: 21 rokov
 Šú-Durul, 15 rokov

Potom bol Akkad porazený a kráľovstvo prešlo do Uruku.

IV. urucká dynastia 

 Ur-Ningin (Urnigin): vládol v Uruku 7 rokov
 Urgigir: 6 rokov
 Kuda (Kudda): 6 rokov
 Puzurilí: 5 rokov
 Ur-Utu (alebo Lugalmelam): 25 rokov

Uruk bol porazený a kráľovstvo prešlo na armádu Gútia.

Gutská dynastia (gutejská dynastia) 

V armáde Gutskej krajiny sprvu nebol slávny žiaden kráľ; boli svojimi vlastnými kráľmi a tak vládli 3 roky

 Inkišuš: vládol Gutom 6 rokov
 Sarlagab: 6 rokov
 Šulme (Iarlagaš) 6 rokov
 Elulumeš (Silulumeš, Silulu): 6 rokov
 Inimabakeš (Duga): 5 rokov
 Igešauš (Ilu-An): 6 rokov
 Jarlagab: 3 roky
 Ibate: 3 roky
 Jarlangab (Jarla): 3 roky
 Kurum: 1 rok
 Chabilkín (Apil-Kin): 3 rokov
 La-erabum: 2 roky
 Irarum: 2 roky
 Ibranum: 1 rok
 Chablum: 2 roky
 Puzur-Sín: 7 rokov
 Jarlaganda: 7 rokov
 Si-um (?) : 7 rokov
 Tirikan (Tiriga): 40 dní

Uruk 
 Utu-chengal: protirečivé dátumy (427 rokov / 26 rokov / 7 rokov), vyhnal Gutov

III. urská dynastia (tzv. sumerská renesancia) 

 Ur-Nammu: vládol v Ure 18 rokov [v skutočnosti 2111 – 2094 pred Kr. stredná chronológia]
 Šulgi: 46 rokov
 Amar-Sín: 9 rokov
 Šu-Sín: 9 rokov
 Ibbi-Sín: 24 rokov

Potom bol Ur porazený. Samotný základ Sumeru bol vytrhnutý (?). Kráľovstvo prešlo do Isinu.

I. isinská dynastia 

 Išši-Erra: vládol v Isine 33 rokov [v skutočnosti 2017 – 1985 pred Kr. stredná chronológia]
 Šu-ilíšu: 20 rokov
 Iddin-Dagan: 20 rokov
 Išme-Dagan: 20 rokov
 Lipit-Ištar:11 rokov
 Ur-Ninurta: 28 rokov 
 Búr-Sín: 5 rokov
 Lipit-Enlil: 5 rokov
 Erra-immittí: 8 rokov
 Enlil-bani, záhradník : 24 rokov
 Zambija: 3 rokov
 Itér-píša: 4 roky
 Urdukuga: 4 roky
 Sín-mágir: 11 rokov
 Damik-ilíšu: 23 rokov [v skutočnosti 1 816 – 1 794 pred Kr. stredná chronológia]

Je 11 miest, miest, v ktorých sa vykonávalo kráľovstvo. Spolu 134 kráľov, ktorí spolu vládli 28 876 + X rokov.

Externé odkazy 
 O zozname 

Kráľovský zoznam
Mezopotámska literatúra
Zoznamy vládcov